ตำบลท่าซัก

ท่าซัก  เป็นตำบลที่อยู่ในเขตพื้นที่การปกครองของอำเภอเมืองนครศรีธรรมราช จังหวัดนครศรีธรรมราช โดยตั้งอยู่ทางทิศตะวันออกค่อนไปทางเฉียงเหนือของที่ว่าการอำเภอเมืองนครศรีธรรมราช พื้นที่ทั้งหมด 45.080 ตารางกิโลเมตร จำนวน 9 หมู่บ้าน พื้นที่ทางการเกษตรประมาณ 12,191 ไร่ พื้นที่ตำบลทักซักทั้งตำบลบริหารโดยองค์การบริหารส่วนตำบลท่าซัก

**ประวัติ**
ประวัติของตำบลท่าซักจะมีความสัมพันธ์กับประวัติของวัดคงคาเลียบ จึงน่าจะมีมาตั้งแต่สมัยนครดอนพระ (ตรงกับสมัยอยุธยา) แต่ได้ร้างราไป และมีการสถาปนาขึ้นมาใหม่ประมาณสมัยรัชกาลที่ 4 แห่งกรุงรัตนโกสินทร์ คนเฒ่าคนแก่ที่อยู่ใกล้วัดนี้บอกว่า เดิมทีบริเวณวัดนี้เป็นที่ลาดกว้างริมคลองท่าซัก เป็นที่หยุดพักของเรือก่อนออกปากอ่าวนคร และมีชุมชมอยู่ใกล้วัดค่อนข้างแน่นมาช้านานแล้ว คลองท่าซักเป็นคลองสำคัญที่เป็นทางออกสู่ทะเลของเมืองนครศรีธรรมราช​ มีด่านขนอน (ด่านแรก) ที่ใกล้วัดท่าโพธิ์ (ด่านยุคหลังอยู่ใกล้สะพานราเมศวร์) จะเห็นได้ว่าคลองเส้นนี้เป็นคลองสำคัญทั้งทางเศรษฐกิจและการเมืองของเมืองนครศรีธรรมราช​ ในสมัยนครดอนพระจนมาถึงสมัยหลังสงครามโลกครั้งที่ 2 เล็กน้อย           
แม้ว่าจะมีหลักฐานตั้งแต่สมัยต้นรัตนโกสินทร์ว่าบางตอนของคลองโดยเฉพาะตั้งแต่ด่านขนอนขึ้นมาถึงสันทรายของเมืองจะตื้นเขินในฤดูแล้งก็ยังต้องใช้ เพราะเป็นเส้นทางออกสู่ทะเลที่ใกล้ เป็นไปได้ว่าการเดินทางออกสู่ทะเลด้วยเรือใหญ่ในสมัยนั้น จะต้องมาขึ้นเรือที่บริเวณวัดคงคาเลียบ ซึ่งอยู่ใกล้ปากอ่าวนครเพราะคลองที่จะออกสู่ทะเลส่วนนี้ คงจะไม่มีการติดสันดอนหรือตื้นเขินในบริเวณใกล้ ๆ กันนี้ จึงมีการพบซากเรือสมอเรือ หรือชิ้นส่วนของเรือขนาดใหญ่มากมายเป็นหลักฐานสำคัญที่จะพิสูจน์ถึงความเป็นไปได้ในข้อสันนิษฐานดังกล่าวได้ดี
องค์การบริหารส่วนตำบลท่าซัก จัดตั้งขึ้นโดยพระราชบัญญัติสภาตำบลและองค์การบริหารส่วนตำบล พ.ศ. 2537 มีพื้นที่ในความรับผิดชอบทั้งหมด 45.080 ตารางกิโลเมตร เป็นพื้นที่ ทางการเกษตรประมาณ 12,191 ไร่ แบ่งพื้นที่การปกครองเป็น 9 หมู่บ้าน มีตราประจำองค์การบริหารส่วนตำบลท่าซักเป็นรูปปืนใหญ่และสมอเรือ ซึ่งปัจจุบันสำนักงานตั้งอยู่ที่หมู่ 5 บ้านนาวง ตำบลท่าซัก อำเภอเมืองนครศรีธรรมราช​จังหวัดนครศรีธรรมราช​

**ภูมิศาสตร์ == 
ตำบลท่าซักตั้งอยู่ทางทิศตะวันออกของตัวเมืองนครศรีธรรมราช
*ทิศเหนือ ติดต่อกับเทศบาลเมืองปากพูน อำเภอเมืองนครศรีธรรมราช จังหวัดนครศรีธรรมราช
*ทิศใต้ ติดต่อกับเทศบาลตำบลปากนคร และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช
*ทิศตะวันออก ติดต่อกับทะเลอ่าวไทย
*ทิศตะวันตก ติดต่อกับเทศบาลนครนครศรีธรรมราช และเทศบาลเมืองปากพูน อำเภอเมืองนครศรีธรรมราช จังหวัดนครศรีธรรมราช

**ภูมิประเทศ**
ตำบลท่าซัก มีสภาพเป็นที่ราบชายฝั่งทะเลทางหมู่บ้านตอนล่าง สภาพดินอ่อนและ ดินเลน มีแม่น้ำท่าซักไหลผ่านตลอดปี ฤดูแล้งดินแข็งและมีฝุ่น ในฤดูฝนมีน้ำท่วมขัง และมีพายุ การคมนาคมติดต่อระหว่างตำบล อำเภอ จังหวัด ส่วนมากใช้เส้นทางถนนสายทางหลวงหมายเลข 4102 เส้นทางคมนาคมภายในตำบล หมู่บ้าน เป็นถนนลูกรัง ถนนคอนกรีต และถนน ลาดยาง   

**ลักษณะภูมิอากาศ**
ตำบลท่าซัก มีสภาพภูมิอากาศในพื้นที่ตำบลเป็นภูมิอากาศแบบมรสุมเมืองร้อนตลอดฤดูกาล อุณหภูมิเฉลี่ย 26.00 องศาเซลเซียส ฤดูกาลแบ่งเป็น 2 ฤดู คือ
*ฤดูร้อน ระหว่างเดือนกุมภาพันธ์ ถึง เดือนเมษายน อากาศค่อนข้างร้อน ตลอดฤดูกาล
*ฤดูฝน แบ่งออกเป็น 2 ช่วงคือตั้งแต่เดือนพฤษภาคม ถึง เดือนตุลาคมได้รับอิทธิพลจากลมมรสุมตะวันออกเฉียงใต้ ฝนตกไม่หนาแน่นตั้งแต่เดือนพฤศจิกายน ถึง เดือนมกราคม ได้รับอิทธิพลจากลมมรสุมตะวันออกเฉียงเหนือ เป็นช่วงที่ฝนตกหนาแน่น

**หมู่บ้าน == 
ตำบลท่าซักแบ่งเขตการปกครองออกเป็น 9 หมู่บ้าน ได้แก่- หมู่ที่ 1 บ้านสว่าง                - หมู่ที่ 2 บ้านตากแดด     - หมู่ที่ 3 บ้านคงคาเลียบ        - หมู่ที่ 4 บ้านฉางสำโรง- หมู่ที่ 5 บ้านนาวง- หมู่ที่ 6 บ้านปากพญา- หมู่ที่ 7 บ้านปากน้ำปากพญา- หมู่ที่ 8 บ้านศาลาสี่หน้า- หมู่ที่ 9 บ้านปากน้ำปากพญา

**สถานีอนามัย**
 สถานีอนามัยบ้านนาวง- สถานีอนามัยบ้านปากพญา

**สถานศึกษา**
 โรงเรียนขยายโอกาส
** โรงเรียนบ้านปากพญา - โรงเรียนประถมศึกษา
** โรงเรียนวัดนาวง
** โรงเรียนบ้านปากน้ำปากพญา
** โรงเรียนบ้านถนนใหญ่(ถูกยุบแล้ว)- โรงเรียนสอนศาสนา
** โรงเรียนพัฒนศาสตร์วิทยา
** โรงเรียนพัฒนศึกษา (ศูนย์จริยธรรม)
** ศูนย์จริยธรรมมัสยิดนูรู้อิสลาม
** ศูนย์จริยธรรมมัสยิดยามาลุดดีน
** ศูนย์จริยธรรมบ้านทับแขก- ศูนย์พัฒนาเด็กเล็กองค์การบริหารส่วนตำบลท่าซัก

**ศาสนสถาน**

**วัด**
จำนวนวัดในเขตองค์การบริหารส่วนตำบลท่าซักมีทั้งหมด 2 วัด คือ - วัดนาวง - วัดคงคาเลียบ  

**มัสยิด**
 มัสยิดนูรู้อิสลาม- มัสยิดมูวะฮีดีน- มัสยิดนูรู้อิสลาม- มัสยิดยามาลุดดีน- มัสยิดกามารุ้ลอิสลาม

**ศาลเจ้า**
 ศาลเจ้าอู๋ตั้งอั๋งเอียะ

**อ้างอิง**
ท่าซัก
ท่าซัก